open-index/open-wikipedia-markdown huggingface dataset:
அசாம் ஆளுநர்களின் பட்டியல்

**அசாம் ஆளுநர்களின் பட்டியல்**, அசாம் ஆளுநர் இந்தியக் குடியரசுத் தலைவரால் நியமிக்கப்படுகிறார். இவரின் இருப்பிடம் குவகாத்தியில் உள்ள ராஜ்பவன் (அசாம்) ஆகும். இவரின் பதவிக்காலம் ஐந்து ஆண்டுகள் ஆகும். தற்போது லட்சுமன் ஆச்சார்யா என்பவர் ஆளுநராக உள்ளார்.

## ஆக்கிரமிக்கப்பட்ட அசாம் பிரித்தானிய இராணுவத் தளபதிகள் (1824-26)
1824 ஆம் ஆண்டில், பிரித்தானிய படைகள் அசாமை ஆக்கிரமித்தன, இது அரசியல் ரீதியாக ஒருபோதும் இந்தியாவின் அல்லது பர்மாவின் பகுதியாக இல்லை.

* ஜார்ஜ் மெக்மொரின், 1824
* ஆர்தர் ரிச்சர்ட்ஸ், 1824-26

## அசாம் பிரித்தானிய அரசியல் முகவர்கள் (1826–28)
பிப்ரவரி 24, 1826இல், யண்டபூ ஒப்பந்தம் அசாமின் சில பகுதிகளை, பர்மாவிலிருந்து பிரிட்டனுக்கு வழங்கியது.

* டேவிட் ஸ்காட், 1826-28

## அசாம் ஆணையர்கள் (1828–74)
1828 ஆம் ஆண்டில், மேற்கு அசாம் வங்காள மாகாணத்தில் இணைக்கப்பட்டது, அதன்பின்னர் 1833 ஆம் ஆண்டில் அசாமின் எஞ்சிய பகுதிகளும் இணைக்கப்பட்டன. அசாமின் ஒரு ஆணையாளர் நியமிக்கப்பட்டார், இவர் வங்காள ஆளுநருக்கு அடிபணிந்தார்.

* டேவிட் ஸ்காட், 1828-20 ஆகத்து 1831
* தாமஸ் காம்ப்பெல் இராபர்ட்சன், 1831-34
* பிரான்சிஸ் ஜென்கின்ஸ், 1834-61
* ஹென்றி ஹாப்கின்சன், 1861-74

## அசாம் தலைமை ஆணையர்கள் (1874-1905)
1874 ஆம் ஆண்டில், அசாம் வங்காள அதிபரிடமிருந்து பிரிக்கப்பட்டது.

* ரிச்சர்ட் ஹார்டே கீட்டிங், 1874–78
* ஸ்டீவர்ட் கொல்வின் பேய்லி, 1878–81
* சர் சார்லஸ் ஆல்பிரட் எலியட், 1881-85
* வில்லியம் எர்ஸ்கைன் வார்டு, 1885-87, முதல் முறையாக
* சர் டென்னிஸ் ஃபிட்ஸ்பாட்ரிக், 1887-89
* ஜேம்ஸ் வெஸ்ட்லேண்ட், 1889
* ஜேம்ஸ் வாலஸ் குயின்டன், 1889-91
* வில்லியம் எர்ஸ்கைன் வார்டு, 1891-96, இரண்டாவது முறை
* சர் ஹென்றி ஜான் ஸ்டெட்மேன் காட்டன், 1896-1902
* சர் ஜோசப் பாம்ப்ஃபில்ட் புல்லர், 1902-05

## கிழக்கு வங்காளம் மற்றும் அசாம் துணைநிலை ஆளுநர்கள் (1905–12)
1905 ஆம் ஆண்டில், வங்காளம் பிரிக்கப்பட்டது மற்றும் கிழக்கு வங்காளம் மற்றும் அசாம் ஆகியவை துணைநிலை ஆளுநர்களால் நிர்வகிக்கப்பட்டன.

* சர் ஜோசப் பாம்ப்ஃபில்ட் புல்லர், 1905-06
* இலான்சலோட் ஹரே, 1906–11
* சார்லஸ் ஸ்டூவர்ட் பேலி, 1911-12

## அசாம் தலைமை ஆணையர்கள் (1912–21)
1912 ஆம் ஆண்டில், கிழக்கு வங்காளம் மீண்டும் வங்காளத்துடன் இணைக்கப்பட்டது, அசாம் மாகாணம் மீண்டும் ஒரு தலைமை ஆணையரால் ஆளப்பட்டது.

* சர் ஆர்க்டேல் ஏர்ல், 1912-18
* சர் நிக்கோலஸ் டாட் பீட்சன்-பெல், 1918–3 சனவரி 1921

## அசாம் ஆளுநர்கள் (1921–47)
1921 ஆம் ஆண்டில், தலைமை ஆணையர் ஆளுநராக மேம்படுத்தப்பட்டார்.

# சர் நிக்கோலஸ் டாட் பீட்சன்-பெல், 3 சனவரி 1921 – 2 ஏப்ரல் 1921
# சர் வில்லியம் சின்க்ளேர் மாரிஸ், 3 ஏப்ரல் 1921 - 10 அக்டோபர் 1922
# சர் ஜான் ஹென்றி கெர், 10 அக்டோபர் 1922 - 28 சூன் 1927
# சர் எக்பர்ட் லாரி லூகாஸ் ஹம்மண்ட், 28 சூன் 1927 - 11 மே 1932
# சர் மைக்கேல் கீன், 11 மே 1932 - 4 மார்ச் 1937
# ராபர்ட் நீல் ரீட், 4 மார்ச் 1937 - 4 மே 1942
# சர் ஆண்ட்ரூ கோர்லே கிளோ, 4 மே 1942 - 4 மே 1947
# சர் முகம்மது சலே அக்பர் ஐடாரி, 4 மே 1947 - 15 ஆகத்து 1947

## அசாம் ஆளுநர்கள் (1947 முதல்)
இந்திய விடுதலைக்குப்பின் அசாம் ஆளுநர்கள், இந்தியக் குடியரசுத் தலைவரால் நியமனம் செய்யப்பட்டனர்.

## மேற்கோள்கள்

*
பகுப்பு:அசாம் தொடர்புடைய பட்டியல்கள்
பகுப்பு:இந்தியாவின் மாநில ஆளுநர்கள் பட்டியல்கள்
அந்தமான் நிக்கோபார் தீவுகளின் துணைநிலை ஆளுநர்கள் பட்டியல்

## அந்தமான் நிக்கோபார்த் தீவுகளின் துணைநிலை ஆளுநர்கள் பட்டியல் (1982—)

## மேற்கோள்கள்

பகுப்பு:அந்தமான் நிக்கோபார் தீவுகள்
பகுப்பு:இந்திய மாநில ஆளுநர்கள்
கசன்

**கசன்** {சமசுகிருதம்|कच}, Kaca)  தேவர்களின் குருவான பிரகஸ்பதியின்  மகன். கசனைப் பற்றிய விவரம் மகாபாரதம் மச்சபுராணம் மற்றும் அக்னி புரணாங்களில் உள்ளது. அசுரர்களின் குருவான சுக்கிராச்சாரியிடமிருந்து இறந்தவர்களை உயிர்ப்பிக்கும் சஞ்சீவினி மந்திரத்தை கற்றுக் கொண்டு வர பிரகஸ்பதியால் அனுப்பப்படுகிறான். காரணம் இந்த மந்திரத்தைக் கொண்டு தேவர்களுக்கும் அசுரர்களுக்கும் நடக்கும் போரில் மரிக்கும் தேவர்களை மீண்டும் உயிர் பிழைக்க வைக்கலாம் என்பதே.

சுக்கிராச்சாரியாரின் குருகுலத்தில் கசன் சேர்ந்து குருகுலக் கல்வியை தொடங்கினான். அந்நிலையில் சுக்கிராச்சாரியின் மகளான தேவயானி கசன் மீது ஒருதலைக் காதல் கொண்டாள். தங்கள் குலகுரு சுக்கிராச்சாரியாரிடம் கசன் சஞ்சீவினி மந்திரத்தை கற்க வந்ததை அறிந்த அசுரர்கள், கசனை பலமுறை கொல்ல முயன்றனர். ஒவ்வொரு முறையும் தேவயானி தலையிட்டு கசனை அசுரர்களிடமிருந்து சுக்கிராச்சாரியார் மூலம் உயிருடன் மீட்டாள்.

இறுதியாக அசுரர்கள் கசனை கொன்று எரித்து, கசனின் பிணத்தின் சாம்பலை சோம பானத்தில் கரைத்து அதை தங்கள் குலகுரு சுக்கிராச்சாரியாருக்கு வழங்கினர்கள். அவரும் அதைக் குடித்து மகிழ்ந்தார். பின் அவர் கசன் காணாது தேடினார். தனது ஞானப்பார்வையால் கசன் தன் வயிற்றில் சாம்பலாக உள்ளான் என்ற விஷயம் அறிந்தார்.

தேவயானியின் வேண்டுதலால் சுக்கிராச்சாரி, கசனை சஞ்சீவினி மந்திரத்தால் உயிர்ப்பித்து, கசனுக்கு சஞ்சீவினி மந்திரத்தையும் சொல்லிக் கொடுத்தார். பின் கசன் சுக்கிராச்சாரியின் வயிற்றை கிழித்து வெளியே வந்து, இறந்த போன சுக்கிராச்சாரியை, அவர் உபதேசித்த சஞ்சீவினி மந்திரத்தால் உயிர்ப்பித்தான்.

கசனின் குருகுலக் கல்வி முடியும் நிலையில் தேவயானி கசனை அனுகி தன்னை மண்ந்து கொள்ளும்படி வேண்டினாள். தேவயானி தனது குருவின் மகள் என்பதலாலும் மேலும் தான் குருவின் வயிற்றிலிருந்து மீண்டும் வெளிப்பட்டதாலும் தேவயானி தனக்கு சகோதரிமுறை ஆவதால் கசன் தேவயானியை மணக்க மறுத்தான். இதனால் ஆத்திரம் கொண்ட தேவயானி, தனது தந்தையான சுக்கிராச்சாரியிடம் கற்ற சஞ்சீவினி மந்திரத்தை கசன் பயனபடுத்த முடியாதபடி சாபமிட்டாள். அதற்கு கசன், நான் பயன்படுத்தா விட்டாலும் மற்ற தேவர்களுக்கு இம்மந்திரத்தை கற்றுக் கொடுப்பேன் என்று கூறினான். பதிலுக்கு கசன், தேவயானியை நோக்கி உன்னை உன் குலத்தவன் திருமணம் செய்து கொள்ளமாட்டான் எனச் சாபமிட்டான். பின் சுக்கிராச்சாரியாரிடம் விடைபெற்று சஞ்சீவினி மந்திரத்துடன் தேவலோகத்தில் உள்ள பிரகஸ்பதியை அடைந்தான்.

பின்னாளில் தேவயானி சந்திரகுல மன்னன் யயாதியை மணக்கிறாள்.
 
## மேற்கோள்கள்

பகுப்பு:இந்து தொன்மவியல் மாந்தர்
ஆன்சு கிறிட்டியன் கிராம்

**ஆன்சு கிறிட்டியன் யோக்கிம் கிராம்** (*Hans Christian Joachim Gram*, செப்டம்பர் 13, 1853 - நவம்பர் 14, 1938) டென்மார்க் நாட்டைச் சேர்ந்த பாக்டீரியாவியல் (நுண்ணுயிரியியல்) வல்லுநர். இவரின் தந்தையார் பெடரிக் டெர்க்கெல் யூலியசு கிராம் என்னும் சட்டவியல் பேராசிரியர், தாயார் லூயிசு கிறிட்டியன் ரூலுண்டு.

ஆன்சு கிறிட்டியன் கிராம், கோப்பனேகன் பல்கலைக்கழகத்தில் தாவரவியல் (நிலைத்திணையியல்) படித்தார். உயிரியலாளர் யபேட்டசு இசுட்டீன்சுட்ரப் (Japetus Steenstrup) என்பாரின் தாவரவியல் உதவியாளரரக இருந்தார். தாவரவியல் அறிமுகத்தால், மருந்தியல், நுண்ணோக்கியின் பயன்பாடு ஆகியவற்றைப் பற்றி அறிந்தார்

இவர் 1878 இல் மருத்துவக் கல்லூரியில் சேர்ந்து 1883 இல் பட்டம் பெற்றார். 1878 முதல் 1885 வரை ஐரோப்பாவில் பல இடங்களுக்குச் செலவு (பயணம்) செய்தார். 1884 இல் பெர்லினில் இருந்தபொழுது பாக்டீரியாக்களில் உள்ள இரு பெரும் வகைகளைப் பிரித்தறிய ஒரு புது முறையைக் கண்டுபிடித்தார்.  இன்னுட்பத்திற்கு கிராம் நிறச்சாயம் முறை என்று பெயர். அதாவது ஒருசில வகையான பாக்டீரியாக்கள் அவற்றின் செல் அல்லது உயிரணுவின் சுவரில் உள்ள பொருளால் குறிப்பிட்ட நிறச்சாயம் ஏற்றும் பொழுது நீலம் சார்ந்த நிறம் அடைகின்றது. மற்ற வகை பாக்டீரியாக்களில் இவ்வகை நிறம் தங்குவதில்லை. ஆகவே நீல நிறம் ஏற்கும் பாக்டீரியாக்கள் *நேர்வகை கிராம்* (கிராம் பாசிட்டிவ்)பாக்டீரியாக்கள் என்றும், நீல நிறம் ஏற்காமல் இளஞ்சிவப்பு நிறம் காட்டும் பாக்டீரியாக்களை *எதிர்வகை கிராம்* (கிராம் நெகட்டிவ்) பாக்டீரியாக்கள் என்றும் கூறுவர். இந்நுட்பம் இன்றளவும் மருத்துவத் துறை பாக்டீரியாவியலில் சீர்வழக்கமான முறையாக பயன்பாட்டில் உள்ளது.

1891 இல் கிராம் கோப்பனேகன் பல்கலைக்கழகத்தில் மருந்தியலில் விரிவுரையாளராக இருந்து பின்னர் அவ்வாண்டில் பேராசிரியராக பதவி உயர்வு பெற்றார். 1900 இல் மருந்தியல் தன் பேராசிரியர் பதவியைத் துறந்து மருத்துவப் பேராசிரியரானார்.

மருத்துவப் பேராசிரியராக ஆன பின்பு மருத்துவ நோய்நாடும் கலைகள் பற்றி நான்கு தொகுதிகள் கொண்ட புத்தகத்தை வெளியிட்டார். இவை டென்மார்க்கில் பரவலாகப் பயன்பட்டன. இவர் 1923 இல் ஓய்வு பெற்றார்.

## உசாத்துணை
* 
* 

)

பகுப்பு:டென்மார்க் அறிவியலாளர்கள்
பகுப்பு:நுண்ணுயிரியலாளர்கள்
பகுப்பு:1853 பிறப்புகள்
பகுப்பு:1938 இறப்புகள்
மாநிலங்களவை உறுப்பினர்கள் (தமிழ்நாடு)

**மாநிலங்களவை உறுப்பினர்கள் (தமிழ்நாடு)** மாநிலங்களவை (அ) ராஜ்யசபை (மாநிலங்களின் மன்றம்) இந்திய நாடாளுமன்றத்தின் மேலவை ஆகும். தமிழ்நாடு சார்பில் இம்மன்றத்தில் பங்குபெற 18 உறுப்பினர்கள் மறைமுகத் தேர்தலின் மூலம் சட்டமன்ற உறப்பினர்களால் தேர்வு பெற்று பங்குபெறுகின்றனர். இதற்கான இருக்கைகள் (தொகுதிகள்) ஒதுக்கப்படுவது அந்தந்த கட்சிகளின் உறுப்பினர்களின் எண்ணிக்கையின்படி பரிந்துரைக்கப்பட்ட வேட்பாளரை களத்தில் நிறுத்துகின்றனர்.

தேர்தல் அந்த மாநிலத்தின் சட்டமன்ற எல்லைக்குள் ஒரு முறை மாற்றத்தக்க வாக்களிப்பு முறையில் சரிசம பிரதிநித்துவத்தின்படி வாக்களித்து தேர்ந்தெடுக்கப்படுகின்றனர்.

## தற்போதைய கட்சிகள் (2024)

## நடப்பு உறுப்பினர்கள் (2021)
ஆதாரம்: இந்திய நாடாளுமன்றம் (மாநிலங்களவை)

* குறிப்பு: எத்தனையாவது முறை உறுப்பினராக பொறுப்பு வகிக்கின்றனர் என்பதை அவர்களின் பெயர்கள் மேல் உள்ள எண்கள் குறிக்கின்றது.

## 1952 முதல் தமிழ்நாட்டில் மாநிலங்களவை உறுப்பினர்களாக பொறுப்பு வகித்தவர்களின் கட்சிவாரியான பட்டியல்

ஆதாரம்: இந்திய அரசு (மாநிலங்களவை) இணையத்தளம் 

## மாநிலங்களவை உறுப்பினர்கள்

* நட்சத்திரக் குறியீடு (*) நடப்பு மாநிலங்களவை உறுப்பினரைக் குறிப்பிடுவதாகும்
* நீலம்:மதராஸ் மாநிலம் ஆக தமிழ்நாடு இருந்தபோது தேர்ந்தெடுக்கப்பட்டவர்களை குறிப்பிடுவதாகும்.

## மேற்கோள்கள்


## வெளியிணைப்புகள்
*மாநிலங்களவை-முகப்பு பக்கம்-இந்திய அரசு இணையம் 
*நியமனம் செய்யபட்டவர்களின் பட்டியல் 
*மாநிலவாரியான பட்டியல் 
*மாநிலங்களவை உறுப்பினர்கள்-தமிழக அரசு இணையம்

பகுப்பு:இந்திய அரசு
பகுப்பு:தமிழக அரசியல்
இடைச்சொல் வேற்றுமை

**விபக்தி**(Adposition) எனப்படுவது, ஒரு சொற்றொடரில் அமைந்து அந்த சொற்றொடரின் சுற்றுப்புரத்திற்கேற்ப பொருள் விளங்கச்செய்யும் ஒரு சொல். விபக்தி மூன்று வகைப்படும். அவை,

## மேற்கோள்கள்

*முன்விபக்தி
*பின்விபக்தி
*இடைவிபக்தி

பகுப்பு:தமிழ் இலக்கணம்
ஆங்கில முன்னிடைச் சொல்

**[[முன்விபக்தி]]**(Preposition) எனப்படுவது ஒரு சொற்றொடரில் எழுவய்க்கும் மற்றொரு சொல்லுக்கும் இடையில் வந்து அச்சொற்களின் தொடர்பை விளக்கும் வார்த்தைகள். பொதுவாக அவைகள் பயனிலைக்கு முன்னே எழுதப்படுகின்றன. கிழே சில ஆங்கில முன்விபக்தி சொற்கள் கொடுக்கப்பட்டுள்ளன.





### சில எடுத்துக்காட்டு சொற்றொடர்கள்

He sat on a wall.(அவன் ஒரு சுவர் மீது அமர்ந்தான்.)

He is standing in front of me.(அவன் என் முன்னே நிற்கிறான்.)

I live with my parents.(நான் என் பெற்றோருடன் வசிக்கிறேன்.)

## மேலும் காண்க
* விபக்தி
* முன்விபக்தி
* பின்விபக்தி
* இடைவிபக்தி
* பிரெஞ்சு முன்விபக்தி
* இடாய்ச்சு முன்விபக்தி
* ஆங்கில இலக்கணம்

பகுப்பு:ஆங்கில இலக்கணம்
முன்னிடைச் சொல்

**முன்விபக்தி**(Preposition) எனப்படுவது ஒரு சொற்றொடரில் எழுவாய்க்கும் மற்றொரு சொல்லுக்கும் இடையில் வந்து அச்சொற்களின் தொடர்பை விளக்கும் வார்த்தைகள். பொதுவாக அவைகள் பயனிலைக்கு முன்னே எழுதப்படுகின்றன.

(எ-டு) மேலே, கீழே, முன்னே, பின்னே.

## மேலும் காண்க
*விபக்தி
*பின் விபக்தி
*இடை விபக்தி
*இடாய்ச்சு முன்விபக்தி

பகுப்பு:சொற்களின் வகைகள்
பின்னிடைச் சொல்

**பின்விபக்தி**(Postposition) என்பது, தமிழில் இடைச்சொல்லின் கீழ் வரும் ஆனால், மற்றும், எனினும் போன்ற சில சொற்களைக் குறிக்கும். அவை பொதுவாக பயனிலையை தொடர்ந்தே வரும்.

## மேலும் காண்க
*விபக்தி
*முன்விபக்தி
*இடைவிபக்தி
*இந்தி பின்விபக்தி

பகுப்பு:இலக்கணம்
வியப்பிடைச்சொல்

**வியப்பிடைச்சொல்**(Interjection) எனப்படுவது பொதுவாக தமிழில் விளி வேற்றுமையின் கீழுள்ள சொற்களைக் குறிக்கும். அதுமட்டுமின்றி, Hi!, Hello!, Good morning! போன்ற வாழ்த்துவதற்கு பயன்படும் சில வார்த்தைகளும் இதன் கீழ் வரும்.

(எ-டு) ஆஹா!(bravo!), ஐயோ!(alas!), ஓ(Oh!)

## மேலும் காண்க
*இலக்கணம்
*விபக்தி
*ஆங்கில இலக்கணம்
*பெயர்ச்சொல்
*பிரெஞ்சு இலக்கணம்

பகுப்பு:இலக்கணம்
குறிப்பெயர் (ஆங்கிலம்)

ஆங்கில இலக்கணத்தில் பெயர்களைக் குறிப்பிட்டுக் காட்டும் சொற்கள் உண்டு. அவற்றைத் தமிழில் **குறிப்பெயர்** எனலாம். இந்தக் குறியீட்டு மொழியியல் நெறி பிறமொழிகளிலும் உண்டு. ஆங்கித்தில் இதனை language Article அல்லது Grammar Article என்பர். 

ஒரு, ஓர், சில, பல, எல்லாம், இல்லாமை, முழுமை போன்ற சொற்கூறுகளைக் கொண்டு பெயரைக் குறிப்பிட்டுக் காட்டுவர். அந்த இந்த, உந்த என வரும் சொற்களைத் தமிழ் சுட்டெழுத்துச் சொல் எனக் குறிப்பிடுகிறது. அதுபோல எந்த, யார் என்னும் சொற்களையும் வினா-எழுத்துச் சொல் எனக் குறிப்பிடுகிறது. 

குறிப்பெயர்கள் பெயர்ச்சொல்லுடன் ஒன்றி அதை மேலும் தெளிவாக விவரிக்கும் ஒரு சொல். அது சில நேரங்களில் பெயர்ச்சொல்லின் எண்ணையும் கொள்ளளவையும் கூட உணர்த்திவரும். எ-கா: *the*, *a*, *an*, *some* போன்றவை. குறிப்பிடும் பெயரின் உறுதித் தன்மை அல்லது இன்மையை உணர்த்தும் வழக்கம் உண்டு. பிற இடங்களில் சூழற்பொருள் கொண்டு புரிந்து கொள்ளப்படும் என்பர். 

ஆங்கிலத்தில் குறிப்பெயர்களை நான்கு வகையாக்கிக் காட்டுவர்.
* நிச்சயக் குறிப்பெயர் (Definite Article)
* நிச்சயமற்ற குறிப்பெயர் (Indefinite Article)
* பலவற்றுள் ஒன்றன் குறிப்பெயர் (Partitive Article)
* இன்மைக் குறிப்பெயர் (Zero Article)

## மேலும் காண்க
*இலக்கணம்
*ஆங்கில இலக்கணம்
*பிரெஞ்சு இலக்கணம்
*பிரெஞ்சு பெயர்ச்சொற்குறி
*இடாய்ச்சு பெயர்ச்சொற்குறி

## குறிப்புகளும் மேற்கோள்களும்


பகுப்பு:ஆங்கில இலக்கணம்
ஆ. ராசா

**ஆ. ராசா** (*Andimuthu Raja*, பிறப்பு: 10 மே 1963) ஓர் இந்திய அரசியல்வாதி ஆவார். இவர்  பெரம்பலூர் மாவட்டம், வேலூர் கிராமத்தில் பிறந்தார். 17 ஆவது இந்திய மக்களவையின் உறுப்பினர். நீலகிரி மக்களவைத் தொகுதியில் இருந்து தி.மு.க சார்பில் போட்டியிட்டவர் ஆவார். 15 ஆவது மக்களவை அமைச்சரவையில் தகவல் மற்றும் தொலைத் தொடர்புத்துறை அமைச்சராக 16 நவம்பர், 2010 வரை பொறுப்பு வகித்தார். மக்களவைக்கு 5 முறை தேர்ந்தெடுக்கப்பட்டிருக்கின்றார்.

திராவிட முன்னேற்றக் கழகத்தின் உயர்நிலை செயல்திட்டக்குழுவில் உறுப்பினராக உள்ளார். திராவிட முன்னேற்றக் கழகத்தின் துணைப் பொதுச் செயலாளராகவும் உள்ளார்.

## இரண்டாம் தலைமுறை அலைவரிசை  வழக்கு

2010-ஆம் ஆண்டு நவம்பர் மாதம் வெளிவந்த நடுவண் தணிக்கை அதிகாரியின் அறிக்கையில் இரண்டாம் தலைமுறை அலைவரிசை ஓதுக்கீடு  செய்ததில் பிரதமர், சட்ட அமைச்சகம், நிதி அமைச்சகம் ஆகியவற்றின் அறிவுரைகள் மீறப்பட்டுள்ளன என்றும் வெளிப்படையாக ஏலம் விடாததால் நடுவண் அரசுக்கு ஒரு லட்சத்து 76 ஆயிரம் கோடி இந்திய ரூபாய் வரையான வருவாய் வாய்ப்பினை  இழந்துள்ளதாகவும் கூறப்பட்டது. இந்த அறிக்கையை ஆ. ராசா மறுத்தாலும், எதிர்க்கட்சிகளின் கடும் எதிர்ப்பினால் இவர் அமைச்சர் பதவியில் இருந்து விலக நேரிட்டது  சிபிஐ விசாரணைக்குப் பின் 2011, பெப்ரவரி 2, அன்று சிபிஐ இவரைக் கைது செய்தது

இந்த வழக்கினை உச்சநீதி மன்ற மேற்பார்வையில் டெல்லியில் உள்ள நடுவண் புலனாய்வு செயலகத்தின் சிறப்பு நீதிமன்ற நீதிபதி ஓ.பி.சைனி விசாரித்து வந்தார்.

இந்த வழக்கில் குற்றச்சாட்டுகளை நிறுவ அரசுத் தரப்பு தவறிவிட்டதால், திசம்பர் 21, 2017 அன்று கனிமொழி, ஆ. ராசா உள்ளிட்ட அனைவரையும் விடுதலை செய்து நீதிபதி ஓ.பி.சைனி தீர்ப்பு கூறினார்.

## சொத்துக் குவிப்பு வழக்கு

வருமானத்துக்குப் பொருந்தாத வகையில் இந்திய ரூ. 27.92 கோடி அளவுக்குச் சொத்துகள் சேர்த்ததாக, சிபிஐ ஆ. ராசா மீது 20 ஆகஸ்டு 2015 அன்று தில்லி சிபிஐ சிறப்பு நீதிமன்றத்தில் குற்ற வழக்கு பதிவு செய்துள்ளது.

இவர் மத்திய அரசில் சுற்றுச் சூழல் அமைச்சராக இருந்த போது, ஒரு கட்டுமான நிறுவனத்திற்கு விதிமுறைகளுக்கு மீறி சாதகமாக அனுமதி வழங்கியமைக்கு, அந்நிறுவனம் ஆ. ராசாவின் பினாமி பெயரில் கோயம்புத்தூர் மாவட்டத்தில் உள்ள இந்திய ரூபாய் 55 கோடி மதிப்புள்ள 45 ஏக்கர் நிலத்தை வழங்கியது. இந்நிலத்தை 22 டிசம்பர் 2022 அன்று அமலாக்க இயக்குனரகம் முடக்கியது.

## போட்டியிட்ட தேர்தல்களும் முடிவுகளும்

## மேற்கோள்கள்

பகுப்பு:பெரம்பலூர் மாவட்ட மக்கள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:பெரம்பலூர் மக்களவைத் தொகுதி உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
பகுப்பு:18ஆவது மக்களவை உறுப்பினர்கள்
சொற்களின் வகை

**சொற்களின் வகை** என்பது ஒரு சொற்றொடரில் வரும் சொற்களை வகைப்படுத்துவதாகும்.

## [[தமிழ்|தமிழில்]]

தமிழில் சொற்களின் வகை நான்கு வகைப்படும். அவை,

# பெயர்ச்சொல்
# வினைச்சொல்
# இடைச்சொல்
# உரிச்சொல்

## ஆங்கிலத்திலும் பிரெஞ்சிலும்
ஆங்கிலத்திலும், பிரெஞ்சு மொழியிலும் சொற்களின் வகை எட்டு ஆகும். அவை,

* பெயர்ச்சொல் (noun; le nom)
* பிரதிப் பெயர்ச்சொல் (pronoun; le pronom)

* பெயர் உரிச்சொல் (adjective; l'adjectif)
* வினைச்சொல் (verb; le verbe)
* வினை உரிச்சொல் (adverb; l'averbe)
* முன்விபக்தி (preposition; la preposition)
* இடைச்சொல் (conjunction; la conjunction)
* வியப்பிடைச்சொல் (interjection; l'interjection)

## குறிப்புகள்
* பாரம்பரியத்தின்படி ஐரோப்பிய மொழிகளின் சொற்களின் வகையில் வியப்பிடைச்சொல்லிற்கு பதிலாக பெயர்சொற்குறியும் பெயர் உரிச்சொல்லிற்கு பதிலாக வினையெச்சமுமே இருந்துவந்தது. 
* 5ஆம் நூற்றாண்டு இலத்தீன் இலக்கண ஆசிரியர் பிரிசியன்(Priscian) என்பவரே சொற்களின் வகையில் பெயர்சொற்குறிக்கு பதிலாக வியப்பிடைச்சொல்லை சேர்த்தார்.
* 1767ஆம் ஆண்டிற்கு பின்பே பெயர் உரிச்சொல் தனியாக வகைப்படுத்தப்பட்டது.

பகுப்பு:இலக்கணம்
சேலம் ராசகணபதி கோயில்

**சேலம் அருள்மிகு ராசகணபதி திருக்கோயில்** என்பது சேலம் மாநகராட்சியின் நடுப்பகுதியில் அமைத்துள்ள ஒரு சிறிய கோயில். மிகவும் புகழ் பெற்றது.

## ராஜகணபதி
இதன் மூலவர் அருள்மிகு ராஜகணபதி எனும் பெயர் கொண்டுள்ளார். ராஜகணபதி கோயில், சேலத்தின் முக்கியமான பகுதியான கடைவீதியில் அமைந்துள்ளது. ஆகவே எப்போதும் ராஜகணபதியை தரிசனம் செய்ய மக்கள் கூட்டம் இருக்கும்.

## தேர்கள் நிலை கொண்டுள்ளன
சேலத்தின் இரு பழம் பெருமை வாய்ந்த கோவில்களின் திருத்தேர்கள் இங்கு நிலை கொண்டுள்ளன. ஆகவே இப்பகுதிக்கு, **தேர் முட்டி** என்ற பெயரும் உண்டு.

பகுப்பு:சேலம் மாவட்டத்திலுள்ள பிள்ளையார் கோயில்கள்
பகுப்பு:சேலம்
இடாய்ச்சு முன்னிடைச் சொல்

இடாய்ச்சு மொழியில் வழங்கப்பெற்று வரும் சில முன்விபக்திகள்(Prepositions).

## சில இடாய்ச்சு முன்விபக்திகள்
கீழ்காணும் பட்டியலில் இடாய்ச்சு மொழியிலுள்ள சில முன்விபக்திகளும் அதற்கு இணையான தமிழ் சொற்களும் கொடுக்கப்பட்டுள்ளன.





## முன்விபக்திகளும் வேற்றுமையும்

## சில சுருக்கப்பெற்ற இடாய்ச்சு முன்விபக்திகள்

சில முன்விபக்திகள் பெயர்ச்சொற்குறிகளுடன் சேர்ந்து சுருக்கப்பெருவதுண்டு. அவற்றுள் சிலவற்றை காண்போம்.

an + das = ans

in + das = ins

auf + das = aufs

um + das = ums

durch + das = durchs  1 

für + das = fürs  1 

gegen + das = gegens  1 

hinter + das = hinters  1 

neben + das = nebens  1  

über + das = übers  1 

unter + das = unters  1 

vor + das = vors  1 

an + dem = am

bei + dem = beim

in + dem = im

von + dem = vom

zu + dem = zum

zu + der = zur

 1  பேச்சுவழக்கில் மட்டும்

## சொற்றொடர் இலக்கணம்

### தனித்த முன்விபக்தியின் சொற்றொடர் இலக்கணம்

### சார்ந்த முன்விபக்தியின் சொற்றொடர் இலக்கணம்

### வினா முன்விபக்தியின் சொற்றொடர் இலக்கணம்

## மேலும் காண்க
* விபக்தி
* முன்விபக்தி
* ஆங்கில முன்விபக்தி
* பிரெஞ்சு முன்விபக்தி
* எசுப்பானிய முன்விபக்தி
* இடாய்ச்சு பெயர் உரிச்சொல்
* இடாய்ச்சு பெயர்ச்சொற்குறி
* இடாய்ச்சு வேற்றுமை (இலக்கணம்)

பகுப்பு:இடாய்ச்சு இலக்கணம்
பகுப்பு:இடாய்ச்சு
20 கேள்விகள்

**20 கேள்விகள்** என்பது ஒரு எளிய பேச்சு விளையாட்டு. ஒருவரை ஒரு பொருளைப் பற்றி சிந்திக்க சொல்லி, அது என்ன என்று 20 ஆம்-இல்லை என்ற பதில்களை மட்டும் கொண்ட கேள்விகளைக் கொண்டு கண்டுபிடிப்பதே இந்த விளையாட்டு ஆகும். இந்த அடிப்படையைக் கொண்டு பல விளையாட்டுக்கள் உண்டு.

## மேற்கோள்கள்


### நூல்தொகை

*David Weinstein, *The Forgotten Network: DuMont and the Birth of American Television* (Philadelphia: Temple University Press, 2004) 
*Alex McNeil, *Total Television*, Fourth edition (New York: Penguin Books, 1980) 
*Tim Brooks and Earle Marsh, *The Complete Directory to Prime Time Network TV Shows*, Third edition (New York: Ballantine Books, 1964) 
*David Schwartz, Steve Ryan and Fred Wostbrock, *The Encyclopedia of TV Game Shows*, Third edition (New York: Checkmark Books, 1999) 

## வெளி இணைப்புகள்
* Rules and Tactics of 20 Questions How To Play Well
* Twenty Questions online game (20Q)
* DuMont historical website 
* 
* The Glowing Dial: ''Twenty Questions'' (March 24, 1946)  (audio)
* ''Twenty Questions'' (January 18, 1952) at Internet Archive
* The 1989 ''Twenty Questions'' pilot page at the Game Show Pilot Light
* 20 Questions Play the game online
* Another Twenty Questions online game

பகுப்பு:சிந்தனை ஆட்டங்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:கணித்தல் விளையாட்டுகள்
தமிழில் பேசுதல் (விளையாட்டு)

**தமிழில் பேசுதல்** என்பது ஒரு மொழி விளையாட்டு ஆகும்.  பிற மொழிகளைக் கலக்காமல், வேகமாக தமிழில் உரையாடுவதே இந்த விளையாட்டின் அடிப்படை.  சில இடங்களில் ஆம், இல்லை என்று கூற முடியாது, ஒரே பதிலை அல்லது சொல்லை மூன்று முறை பயன்படுத்த முடியாது போன்ற விதிகளும் இருக்கும்.  ஒருவர் கேள்வி கேப்பவராகவும், மற்றவர் பதில் கூறுபவராகவும் இந்த விளையாட்டு அமையும்.  பதிலளிப்பவர் விதிகளுக்கு கட்டுப்பட்டு 3 நிமிடங்கள், அல்லது அதற்கு மேல் உரையாடினால் அவர் வெற்றி பெற்றவராக கருதப்படுவார்.

பகுப்பு:மொழி விளையாட்டுக்கள்
கோலி

thumb|250px|கைகளால் செய்யப்பட்ட கோலிகள், மேற்காபிரிக்காவிலிருந்து
**கோலி** அல்ல **போளை** எனப்படுவது ஒருவகை கண்ணாடியால் ஆக்கப்பட்ட சிறிய வர்ணம் பூசப்பட்ட பந்து. பொதுவாக இவை 1.25 அல்லது 0.635 விட்டத்தைக் கொண்டிருக்கும். இவை சிறுவர்களால் பல்வேறு விளையாட்டுக்களில் பயன்படுத்தப்படுகின்றன.

## தமிழ்நாட்டில் கோலிக்குண்டு
thumb|200 px|right|கோலிக்குண்டைப் பிடித்து அடிக்கும் முறை

கோலிக்குண்டு தமிழக நாட்டுப்புற விளையாட்டுகளில் ஒன்று. இதனைச் சிறுவர்கள் மட்டுமே விளையாடுவர். குழி போட்டும், கோடு போட்டும் இருவேறு வகைகளில் அரங்கு அமைக்கப்படும். குழி குதிக்காலால் திருகிக் குண்டு தங்கும் ஆழத்துக்கு அமைக்கப்படும்.

உருண்டையான கூழாங்கற்களையும், செங்கலை உடைத்து, உரைத்துச் செய்த கூழாங்கற்களையும் கோலிக்குண்டாகப் பயன்படுத்துவர். வண்ண வண்ணக் கண்ணாடிக் குண்டுகள் விற்பனைக்கு வந்த பிறகு அதனையும் பயன்படுத்தலாயினர்.

கட்டை-விரலை நிலத்தில் ஊன்றி, நடுவிரல் விசையால், மற்றொரு கை பிடித்திருக்கும் கோலிக்குண்டை அடிக்கும் முறையைப் படத்தில் காணலாம்.
;தமிழ்ச்சொல்
:கோல் என்னும் சொல்லுக்குத் தமிழில் வளைவு என்னும் பொருள் உண்டு. வளைந்த உருப்பொருளைக் கோலி என்பது தூய தமிழ்ச்சொல். குண்டு என்பதும் அவ்வுருப்பொருளைக் குறிக்கும் மற்றொரு தமிழ்ச்சொல். இப்படி ஒருபொருள் குறித்த பல சொற்கள் இணைந்து அமைவது தமிழ்-இலக்கண வகையில் ஒருபொருள் பன்மொழி எனப்படும்.
;தொன்மை
:“அரங்கின்றி வட்டு ஆடியற்றே” என வரும் திருக்குறள் (401) பகுதியில் “குண்டு உருட்டுதல்” எனப் பரிமேலழகர் எழுதியுள்ள உரை இந்த விளையாட்டு கிறிஸ்துவுக்கு முன்னரே விளையாடப்பட்டதைக் காட்டுகிறது.
:நாகார்சுனா-கொண்டா பழங்குடியினர் இந்த விளையாட்டை விளையாடியதை இக்குவாசு காலத்துச் சிற்பங்கள் உணர்த்துகின்றனவாம்.
:எகிப்து நாட்டில் குண்டு விளையாடப்பட்டதைக் காட்டும் புடைப்போவியங்கள் அந்நாட்டில் உள்ளனவாம்
;குழியாட்டம்
:ஒருகுழியாட்டம் – சுவரோரம் அரையடி தள்ளிப் போடப்பட்ட குழிக்குச் சுமார் பத்தடி தொலைவிலிருந்து குண்டுகளை உருட்டி விளையாடுவது.
:முக்குழியாட்டம் – சுமார் ஒரு மீட்டர் இடைவெளி விட்டு நேர்கோட்டில் மூன்று குழிகள் போட்டு அதில் குண்டுகளைப் போட்டும், அடித்தும் விளையாடுவது.
:பேந்தா-ஆட்டம் – சுமார் 50-க்கு 30 சென்டி-மீட்டர் அளவுள்ள செவ்வகம் நீள-வாக்கில் இரண்டாகப் பகுக்கப்படும் நடுக்கோடு போடப்பட்டது இந்த ஆட்டத்தின் அரங்கம். குண்டு கோட்டில் நிற்காமல் உருட்டி 10 புள்ளிகள் (பழம்) சேர்ப்பது இந்த விளையாட்டு.
;பழம்
:பொதுவாக விளையாட்டில் வெற்றி பெற்றவரைப் பழம் பெற்றவர் என்பது வழக்கம். இந்த விளையாட்டில் 10 புள்ளி பெற்றவர் பழம். பழம் பெற்றவர் விளையாட்டிலிருந்து விலகிக்கொள்வார். அல்லது மேலும் புள்ளி ஈட்டாமல் தன் குண்டுகளை அடித்துத் தனக்கு வேண்டியவர் பழம் ஆக உதவலாம்.
;தோற்றவருக்குத் தண்டனை
:பழம் ஆனவர்களுக்குப் பரிசு ஒன்றும் இல்லை. ஆனால் தோற்றவருக்குத் தண்டனை உண்டு. தோற்றவர் குண்டைப் பழம் பெற்றவர் அனைவரும் ஒவ்வொரு முறை அடித்துத் தொலைதூரம் தள்ளுவர். அங்கிருந்து தோற்றவர் தன் குண்டைத் தன் புறங்கை முட்டியால் உத்திக்குழி வரையில் தள்ளிக்கொண்டு வரவேண்டும்.

## காட்சிகள்

படிமம்:A boy playing one of a Street Games of Tamil Nadu - Kozhi Gundu 2.jpg|குழிக்குண்டு ஆட்டம் மதுரை மாவட்டச் சிறுவர்
படிமம்:Game, marble-hitting 1.jpg|சங்ககால நெல்லிவட்டு (குண்டை உருட்டுதல்) சென்னை
படிமம்:Game, marble-hitting 2.jpg|சங்ககால நெல்லிவட்டு (உருட்டிய குண்டை உருட்டு அடித்தல்) சென்னை


## இவற்றையும் பார்க்க
* தமிழர் விளையாட்டுகள் (அண்மைய காலம்)

## மேற்கோள்கள்

பகுப்பு:விளையாட்டுப் பொருட்கள்
100 மீ ஓட்டம்

[thumb|200px|right|முந்தைய உலக சாதனையாளர் [அசாஃபா போவெல் முந்திச்செல்லும் காட்சி]]
திறந்தவெளி தடகளப் போட்டிகளில் மிகக்குறைந்த தொலைவுக்கான விரைவோட்டம் 100மீ ஓட்டமாகும். தடகளப்போட்டிகளில் மிகவும் மதிப்புமிக்க போட்டியாக அனைவராலும் கருதப்படுகிறது. ஆண்கள் பிரிவில் 200மீ ஓட்டத்தின் உலக சாதனையின் சராசரி வேகத்தைவிட பெரும்பாலும் குறைவாக இருந்தாலும் 100மீ ஓட்டத்தில் வெற்றி பெற்றவரே **உலகத்தின் வேகமான ஆண்/பெண்** என்று புகழப்படுகிறார்.
## அதிவேக 100 மீட்டர் ஓட்ட வீரர்கள்
### முதல் பதின்மூன்று வீரர்கள்(அனைத்து காலங்களிலும்) — ஆண்கள்
thumbnail
*12 செப்டம்பர் 2013 அன்று இற்றைப்படுத்தப்பட்டது* 

right|thumb|'''உசைன் போல்ட்''', ஒலிம்பிக் சாதனையை நிகழ்த்திய பிறகு
## குறிப்புகள்
* உசைன் போல்ட் பெய்ஜிங்கில் நிகழ்த்திய 9.69 வினாடி சாதனை ஒலிம்பிக் சாதனை ஆகும்.
* டிம் மாண்ட்காமரி, பென் ஜான்சன், ஜஸ்டின் காட்லின் ஆகிய வீரர்கள் நிகழ்த்திய உலக சாதனைகள் அவர்கள் மீது சுமத்தப்பட்ட 'போதை-மருந்து பயன்பாடு' குற்றச்சாட்டினால் நிராகரிக்கப்பட்டன.
### முதல் பத்து ஓட்ட வீரர்கள் — பெண்கள்

*12 செப்டம்பர் 2013 அன்று இற்றைப்படுத்தப்பட்டது.*

## மேற்கோள்கள்


பகுப்பு:தடகள விளையாட்டுகள்
பெயர்ச்சொற்குறி (ஆங்கில இலக்கணம்)

பெயர்ச்சொற்குறி என்பது, ஒரு பெயர்ச்சொல்லுடன் ஒன்றி வந்து, அதை சார்ந்த பெயர்ச்சொல்லைக் குறித்து எண், அளவு, குறிப்பு போன்ற சற்று பயனுள்ள விபரங்களை உணர்த்தும். **ஆங்கிலப் பெயர்ச்சொற்குறி** (*article*) என்பது, ஆங்கிலத்தில் பயன்படுத்தப்படும் பெயர்ச்சொற்குறிகளை குறிக்கும்.

## ஆங்கிலப் பெயர்ச்சொற்குறியின் வகைகள்
ஆங்கிலத்தில் இரண்டு வகையான பெயர்ச்சொற்குறிகள் உண்டு. அவை, 

#நிச்சய பெயர்ச்சொற்குறி (definite article)
#நிச்சயமற்ற பெயர்ச்சொற்குறி (indefinite article)

## நிச்சய பெயர்ச்சொற்குறி
நிச்சய பெயர்ச்சொற்குறி (*definite article*) என்பது, முன்பே அறியப்பட்ட ஒரு பொருளையோ அல்லது அறியப்படாத ஒரு பொருளை குறிப்பிட்டு சொல்லவுமே பயன்படுத்தப்படுகிறது. ஆங்கிலத்தில், "The" என்னும் ஒரே ஒரு நிச்சய பெயர்ச்சொற்குறி தான் உள்ளது.

(எ-டு)
# The tall tree. (பெரிய மரம்.)
# The beautiful flower. (அழகான பூ.)
# The Sun rises in the East. (சூரியன் கிழக்கே உதிக்கின்றது.)

## நிச்சயமற்ற பெயர்ச்சொற்குறி
நிச்சயமற்ற பெயர்ச்சொற்குறி (*indefinite article*) என்பது, எந்த ஒரு பொருளையும் குறிப்பிடாமல், பொதுவாக சொல்வதற்கு பயன்படுத்தப்படுகிறது. ஆங்கிலத்தில், "A", "An" என இரண்டு நிச்சயமற்ற பெயர்ச்சொற்குறிகள் உண்டு. "A" என்னும் நிச்சயமற்ற பெயச்சொற்குறி மெய்யெழுத்தில் ஆரம்பிக்கும் ஒரு வார்த்தைக்கு முன்னும், "An" என்னும் நிச்சயமற்ற பெயர்ச்சொற்குறி உயிரெழுத்தில் ஆரம்பிக்கும் ஒரு வார்த்தைக்கு முன்னும் உபயோகபடுத்தப்படுகின்றன.

(எ-டு)
# A tall tree. (ஒரு பெரிய மரம்.)
# A beautiful flower. (ஒரு அழகிய பூ.)
# An apple. (ஒரு ஆப்பிள்.)

## மேலும் காண்க
*பெயர்ச்சொற்குறி
*ஆங்கில இலக்கணம்
*பிரெஞ்சு பெயர்ச்சொற்குறி
*இடாய்ச்சு பெயர்ச்சொற்குறி
*எசுப்பானிய பெயர்ச்சொற்குறி

பகுப்பு:ஆங்கில இலக்கணம்
முகம்மது அமீத் அன்சாரி

**முகம்மது அமீத் அன்சாரி** (பிறப்பு: ஏப்ரல் 1, 1934) இந்தியக் குடியரசுத் துணைத் தலைவராக 11 ஆகத்து 2007 முதல் 11 ஆகத்து 2017 வரை இருந்தார். தேசிய சிறுபான்மையினர் ஆணையத்தின் முன்னாள் கூட்டக்குழுத் தலைவராக பணிபுரிந்தவர். அரசியல் நிபுணராகவும், கலைக்கழக உறுப்பினராக அலிகார் இசுலாமியப் பல்கலைக்கழத்தில்ர முன்னாளில் பொறுப்புவகித்த அனுபவமும் கொண்டவர். இந்தியாவின் 12வது குடியரசுத் துணைத் தலைவராக ஆகத்து 11, 2007 அன்று தேர்ந்தெடுக்கப்பெற்ற அன்சாரி ஆகத்து 7, 2012 இல் மீண்டும் இரண்டாவது முறையாக தேர்ந்தெடுக்கப்பட்டு அப்பொறுப்பில் நீடித்தார்.

## மேற்கோள்கள்


பகுப்பு:இந்தியக் குடியரசுத் துணைத் தலைவர்கள்
பகுப்பு:1937 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:பத்மசிறீ விருது பெற்ற குடிமைப் பணி அதிகாரிகள்
பகுப்பு:அலிகார் முஸ்லிம் பல்கலைக்கழக துணைவேந்தர்கள்
ஈரவை முறைமை

**ஈரவை** (Bicameralism) இருமன்றங்களை அல்லது இரு அவைகளை கொண்ட நாடு. ஒரு நாடு தனது அரசின் சட்டங்களை இயற்ற அல்லது நிறைவேற்ற அந்நாட்டின் நாடாளுமன்றம் அல்லது சட்டமன்றம் ஆகியவற்றில் கீழவை மற்றும் மேலவை என்ற இரு தனித்தனி மன்றங்களை கொண்டு செயல்படுமாயின் அந்நாட்டின் நாடாளுமன்றம் ஈரவைகள் கொண்ட நாடாளுமன்ற அரசாக கூறப்படும்.

## மேற்கோள்கள்

பகுப்பு:அரசாட்சி முறைமைகள்
பகுப்பு:அரசாங்கம்
கீழவை

**கீழவை** (*lower house*) என்பது ஈரவை சட்டவாக்க அவைகளைக் கொண்ட ஒரு நாட்டின் ஓர் அவையைக் குறிக்கும். மற்றையது மேலவை அல்லது செனட் சபை எனப்படும்.

அதிகாரபூர்வமாக இது மேலவையின் *கீழே* அமைந்திருந்தாலும், பெரும்பாலான நாடுகளில் கீழவைகளே அதிக செல்வாக்கு மிகுந்த சட்டவாக்க அவையாக செயல்படுகின்றன.

ஓரவை மட்டுமே கொண்ட சட்டவாக்க அவை ஓரவை முறைமை கொண்ட நாடு எனப்படுகிறது.

பெரும்பாலான கீழவைகள் நாடாளுமன்ற அவை, பிரதிநிதிகள் அவை, அல்லது பொது அவை என அழைக்கப்படுகின்றன.

## தனித்துவமான பெயர்கள்
சில நாடுகளில் கீழவைகள் தனித்துவமான பெயர்களால் அழைக்கப்படுகின்றன:

*மக்களவை (இந்தியா)
*டேவான் ராக்யாட் (மலேசியா)
*மாசிலீசு (கசக்ஸ்தான்)
*கீஸ் அவை (மாண் தீவு)
*செச்சிம் (போலந்து)
*அரச தூமா (உருசியா)

## இவற்றையும் பார்க்க
* சார்பாண்மை மக்களாட்சி
* மேலவை
* இலங்கை பிரதிநிதிகள் சபை

## மேற்கோள்கள்

பகுப்பு:அரசியல்
பகுப்பு:அரசு
பகுப்பு:நாடாளுமன்றங்கள்
மேலவை

**மேலவை** (Upper house) ஈரவை அல்லது இரு மன்றங்கள் கொண்ட நாட்டின் நாடாளுமன்றம் அல்லது சட்டமன்றங்களில் இரண்டாவது அவையாகும். சட்டங்கள் அல்லது நிறைவேற்றல்கள் இரு அவைகளாலும் மேற்கொள்ளப்படுகின்றன.

## சிறப்பியல்புகள்
ஈரவைகளைக் கொண்ட நாடுகளில் ஒன்று கீழவை மற்றது மேலவை. மேலவை, கீழவையிலும் வேறுபட்டது. இவ்வேறுபாடுகள் பின்வரும் வகைகளில் அமையக்கூடும்:

**அதிகாரம்**:

* நாடாளுமன்ற முறையில், மேலவை, கீழவையிலும் அதிகாரம் குறைந்ததாகக் காணப்படுகின்றது.
** அரசியல் சட்டத் திருத்தங்கள் போன்ற குறைந்த அளவு சட்டவாக்க விடயங்களிலேயே மேலவையின் அங்கீகாரம் பெறவேண்டிய தேவை உண்டு.
** மேலவை சட்டங்களை மீளாய்வு செய்யலாமேயொழிய அவற்றைத் தடுக்க முடியாது. அத்துடன், நிதி தொடர்பான சட்டங்களை தொடக்கிவைக்கவும் முடியாது.
** நாடாளுமன்ற முறையில், மேலவை அரசுக்கு எதிரான நம்பிக்கையில்லாத் தீர்மானம் ஒன்றைக் கொண்டுவர முடியாது. ஆனால் கீழவைக்கு இந்த அதிகாரம் உண்டு.
* ஒரு சனாதிபதி முறையில்
** கீழவையின் அளவுக்கு அல்லது ஏறத்தாழ அந்த அளவுக்கு மேலவைக்கு அதிகாரம் இருக்கக் கூடும்.
** கீழவைக்கு வழங்கப்படாத சிறப்பு அதிகாரங்கள் மேலவைக்கு இருக்கக்கூடும். எடுத்துக்காட்டாக:
*** சில நிறைவேற்று முடிவுகளில் ஆலோசனை கூறவோ அல்லது சம்மதம் தெரிவிக்கவோ முடியும்.
*** அலுவலர்களுக்கும், நிறைவேற்று அதிகாரிகளுக்கும் எதிரான பதவி நீக்கக் குற்ற விசாரணைக்கு கீழவை அனுமதி கொடுத்தபின் அதனை விசாரிக்கும் அதிகாரம் மேலவைக்கு மட்டுமே இருக்கலாம்.

## ஈரவைகள் கொண்ட நாடுகள்
* இந்தியா

## குறிப்புகள்

## இவற்றையும் பார்க்கவும்
* கீழவை

பகுப்பு:அரசியல்
பகுப்பு:அரசு
பகுப்பு:நாடாளுமன்றங்கள்
ஒகாடன் வேலமரம்

[thumb|right|250px|[எத்தியோப்பியாவின் கிழக்கே உள்ள ஒகாடன் என்னும் பகுதி சிவப்பு நிறத்தில் காட்டப்பட்டுளது]]
**ஒகாடன் வேலமரம்** (அறிவியற் பெயர்: *அக்கேசியா ஃவுமோசா*, *Acacia fumosa*) கிழக்கு ஆப்பிரிக்காவில் எத்தியோப்பியா நாட்டின் கிழக்கு எல்லைப்பகுதியிலும் [சோமாலியா]] நாட்டுக்கு மேற்கேயும் இரு நாடுகளுக்கும் இடையே உள்ள ஒகாடன் என்னும் இடத்தில் பரவலாகக் காணப்படும் ஒருவகையான வேலமரம். இம்மரத்தின் பூக்கள் இளஞ்சிவப்பு நிறத்தில் நீண்ட கொத்தாக உள்ளன. அறிவியல் உலகம் மிக அண்மைக் காலம் வரை இம்மரத்தைப் பற்றி ஏதும் அறியாது இருந்தது. இம் மரத்தை சுவிட்சர்லாந்ததைச் சேர்ந்த தாவரவியலாளர் மாட்ஃசு தூலின் (Mats Thulin) என்பார் மே 2006, பிப்ரவரி 2007 ஆகிய காலப்பகுதியில் ஆய்வு செய்தபொழுது கண்டுபிடித்து நோர்டிக் தாவரவியல் ஆய்விதழில் 2008 இல் ஆய்வுக்கட்டுரையாக வெளியிட்டார். இதனை சயன்சு (Sceince) என்னும் அறிவியல் ஆய்விதழ் முதன் முறையாக தன் ஏப்ரல் 24, 2009 இதழில் பதிப்பித்தது . ஏறத்தாழ 8,000 சதுர கிலோமீட்டர் பரப்பில் மிகப் பரவலாக வளரும் ஒரு பொது மரம் அறிவியலில் விளக்கப்படாது இருந்தது வியப்பானது என்று அறிவியலாளர் கருதுகிறார்கள். இப்பகுதியில் மக்களிடையே சண்டைகள் அவ்வப்பொழுது நடக்கின்றன என்பதையும் குறிக்கிறார்கள்.

இம்மரம் ஏறத்தாழ 6 மீட்டர் உயரம் வளர்கின்றது, இம்மரத்தின் இளஞ்சிவப்பு நிறப் பூக்கள் மிடுக்காக நீண்ட ஓர் அச்சில் உருளை வடிவில் அமைந்துள்ளன. குடை வேலமரம் போல் இம்மரம் தலைப்பகுதி விரிந்து உள்ளது.  
## மேற்கோள்களும் அடிக்குறிப்புகளும்


## வெளி இணைப்புகள்
*சயன்சு நியூசு செய்தி. மரத்தின் படத்தையும், பூவின் படத்தையும் பார்க்கலாம். 
*[சயன்ட்டிவி'க் அமெரிக்கன் அறிவியல் [மாதிகை]யில் செய்தி. மரத்தின் படம் பார்க்கலாம்]
*எத்தியோப்பிளானட் என்னும் வலைத்தளத்துச் செய்தி. மரம், பூ இவற்றின் படத்தைப் பார்க்கலாம் 
பகுப்பு:பூக்கும் மரங்கள்
பகுப்பு:கிழக்கு ஆப்பிரிக்க மரங்கள்
பகுப்பு:அக்கேசியா
சமூக புத்தாக்கம்

**சமூக புத்தாக்கம்** என்பது சமூக தேவைகளைக் குறித்த சிந்தனைகள், கருத்துருக்கள், முலோபாயங்கள், தொழில்நுட்பங்கள், கட்டமைப்புகள் தொடர்பான புத்தாங்களைக் குறிக்கிறது.  அடிப்படைத் தேவைகள் (உணவு, நீர், உறையுள்), கல்வி, மருத்துவம், பொருளாதார வளர்ச்சி, மனித உரிமைகள் என பல தரப்பட்ட முனைகளில் சமூக புத்தாக்கங்கள் நிகழலாம்.

இச் சொல் புத்தாக்க செயலாக்கத்தின் சமூக பண்பை விளக்கவும் பயன்படுத்தப்படுவதுண்டு.  

## வெளி இணைப்புகள்
* Stanford Social Innovation Research
* Commercial vs. Social Innovation 

## மேற்கோள்கள்

பகுப்பு:புத்தாக்கம்
பகுப்பு:சமூகம்
மீரா குமார்

**மீரா குமார்** (பிறப்பு;மார்ச் 31, 1945) இந்திய அரசியல்வாதியும் நாடாளுமன்றத்தின் மக்களவை உறுப்பினரும் ஆவார்.  மீரா குமாரின் தந்தை முன்னாள் துணைப் பிரதமரும் தலித் மக்களின் தலைவருமான ஜெகசீவன்ராம் ஆவார். இவருடைய தாயார் இந்திய விடுதலைப் போராட்ட வீரரான இந்திராணி தேவி ஆவார். இவரின் கணவர் மஞ்சுல் குமார் உச்ச நீதிமன்றத்தில் வழக்குரைஞராக பணிபுரிபவர். இவர்களுக்கு அன்சூல், சுவாதி மற்றும் தேவங்னா ஆகிய மூன்று பிள்ளைகள் உள்ளனர். அனைவரும் திருமணம் ஆனவர்கள்.

## அரசியல் வாழ்க்கை
இவர் பீகாரில் உள்ள சசார் தொகுதியில் இருந்து இந்திய மக்களவைக்கு 2009 மே மாதம் நடைபெற்ற தேர்தலின் மூலம் மக்களால் தேர்ந்தெடுக்கப்பட்டார். 2009 - 2014 காலகட்டத்தில் இந்திய நாடாளுமன்றத்தின் மக்களவைத் தலைவராக பொறுப்பு வகித்தார். இந்திய நாடாளுமன்றத்தின் மக்களவைத் தலைவராக பொறுப்பு வகித்த முதல் (தலித்) பெண் இவராவார்.

2014ஆம் ஆண்டு பிஹாரின் சாசாராம் மக்களவைத் தொகுதியில் காங்கிரஸ் சார்பில் போட்டியிட்டு, பா.ஜ.காவின் சேகடி பஸ்வானிடம் தோற்றார். 2017 ஆம் ஆண்டில் நடந்த குடியரசுத் தலைவர் தேர்தலில் ஐக்கிய முற்போக்குக் கூட்டணி (இந்தியா) வின் சார்பில் போட்டியிட்டுத் தோற்றார்

## மேற்கோள்கள்

பகுப்பு:இந்திய அரசியல்வாதிகள்
பகுப்பு:மக்களவைத் தலைவர்கள்
பகுப்பு:பெண் அரசியல்வாதிகள்
பகுப்பு:1945 பிறப்புகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பீகார் நபர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
ஓமி பாபா

**ஓமி யெகாங்கிர் பாபா** (*Homi Jehangir Bhabha*, , அக்டோபர் 30, 1909 – சனவரி 24, 1966), 
பார்சி சமூகத் இந்திய அணு ஆற்றல் திட்டத்தில் முக்கிய பங்களித்த ஒரு அணுக்கரு இயற்பியலாளர். இவர் **இந்திய அணுக்கருவியலின் தந்தை** என்றும் அழைக்கப்பட்டார்.

## பிறப்பு , ஆரம்ப வாழ்க்கை
1909 அக்டோபர் 30 அன்று மும்பையைச் சேர்ந்த  வசதியான பார்சி  குடும்பத்தில் பிறந்தார். சிறு வயதிலேயே அவர் வீட்டு நூலகத்திருந்த அனைத்து அறிவியல் புத்தகங்களையும் படித்து முடித்தார். பாபாவின் தந்தை அவரை ஒரு பொறியாளராக ஆக்க வேண்டும் என்று முனைந்து அவரை இங்கிலாந்திற்கு அனுப்பினார். தந்தையின் விருப்பத்திற்கு இணங்க பொறியியல் படிப்பில் சேர 1927-ல் கேம்பிரிட்ஜ் புறப்பட்டார்.1930-ல் பாபா எந்திரவியல் படிப்பில் முதல் வகுப்பில் தேறியதையொட்டி, கோட்பாட்டு இயற்பியல் துறையில் ஆராய்ச்சிப் பிரிவு மாணவராகச் சேர்ந்தார். அவர் என்ரிகோ ஃபெருமி, வூல்வுகாங் பவுலி ஆகிய தலைசிறந்த இயற்பியலாளர்களுடன் பணியாற்றினார்.

## தொழில்முறை வாழ்க்கை
1933-ல் “காமா கதிர்களை உட்கிரகிப்பதில் எலெக்ட்ரான் பொழிவுகளின் பங்கு” பற்றி அவர் சமர்ப்பித்த அறிவியல் கட்டுரைக்கு ஐசக் நியூட்டன் படிப்புதவி கிடைத்தது. 1934-ல் டாக்டர் பட்டம் பெற்றார். 1937ஆம் ஆண்டு ஓமியும் ஹைட்லர் என்ற செருமானிய இயற்பியலாளரும் இணைந்து செய்த அண்டக்கதிர்-பற்றிய ஆராய்ச்சி அவர்களுக்கு உலகப்புகழைத் தந்தது.அத்தோடு நில்லாமல், மேலும் செய்த ஆய்வுகளால் மீசான் எனப்படும் அடிப்படைத் துகள் ஒன்று அண்டக்கதிர்களில் இருந்ததைக் கண்டறிந்தார். ஐன்ஸ்டைனின் சார்பியல் தத்துவத்திற்கான ஆய்வுச்சான்றையும் மீசானின் இயக்கத்தை ஆய்வு செய்ததன் மூலம் காட்டினார். இந்த மீசான் ஆய்வுச்சான்று மிகவும் புகழ் வாய்ந்தது.

## இறப்பு
1966ஆம் ஆண்டு சனவரி 24 அன்று ஒரு சர்வதேச மாநாட்டில் கலந்து கொள்வதற்காகச் சென்று கொண்டிருந்தபோது அவர் பயணித்த விமானம் விழுந்து நொறுங்கியதில் பாபா மரணமடைந்தார்.

## மேற்கோள்கள்

## நுற்பட்டியல்
* 
* 
* 
* 

## வெளி இணைப்புகள்
*அணுசக்தி திட்டத்தின் தந்தை என்று அழைக்கப்பட்ட ஹோமி பாபா

பகுப்பு:1909 பிறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:1966 இறப்புகள்
பகுப்பு:இந்தியாவில் அணுசக்தி
கிராமக் கோயில்கள்

**கிராமக் கோயில்**களில் பல காவல் தெய்வங்களாகவே இருக்கின்றன. இந்த காவல் தெய்வங்களுக்கு மது, சுருட்டு போன்ற போதைப் பொருட்கள் படையலாக வைத்து வணங்குகின்றனர். இக்கோயில்களில் ஆடு, கோழி போன்ற உயிரினங்களைப் பலியிட்டு அதை அசைவ உணவுகளாக்கி அந்த உணவையும் சேர்த்துப் படைத்து வணங்குகின்றனர். வரலாற்றுப் பூர்வமான பெருங்கோயில்களில் இருக்கும் வழக்கம் கிராமக் கோயில்களில் இருப்பது இல்லை. இந்தக் கிராமக் கோயில்களில் அந்த கோவிலை அமைத்தவர்களில் ஒருவரே பூசாரிகளாகவும் இருந்து வருகிறார்கள்.

பகுப்பு:கிராமக் கோயில்கள்
மில்வினா டீன்

**மில்வினா டீன்** (*Millvina Dean*, பெப்ரவரி 2, 1912 - மே 31, 2009) என்பவர் 1915, ஏப்ரல் 15 ஆம் நாளில் அத்திலாந்திக் பெருங்கடலில் மூழ்கிய டைட்டானிக் கப்பலில் பயணம் செய்தவர்களில் உயிருடன் இருந்த கடைசி பயணியாவார். அத்துடன் இரண்டு மாதக் குழந்தையாக இக்கப்பலில் பயணித்த வயதில் குறைந்த பயணியும் இவராவார்.

## வாழ்க்கைக் குறிப்பு
மில்வினா டீன் இலண்டனில் பிறந்தவர். டீனின் பெற்றோர் இங்கிலாந்தை விட்டு ஐக்கிய அமெரிக்காவின் கான்சசில் குடியேறத் தீர்மானித்து குடும்பத்துடன் புறப்பட்டனர். முதலில் வேறொரு கப்பலில் பயணத்தை ஆரம்பித்த டீன் குடும்பம் நிலக்கரித் தொழிலாளர் வேலை நிறுத்தம் காரணமாக டைட்டானிக் கப்பலில் பயணத்தைத் தொடர்ந்தனர். அங்கு அவர்கள் மூன்றாம் வகுப்பில் பயணித்தனர். மில்வினாவிற்கு அப்போது வயது இரண்டு மாதங்களே. 1912 ஏப்ரல் 14 ஆம் நாளில் கப்பல் பனிப்பாறை ஒன்றுடன் மோதியதை அடுத்து டீன் குடும்பம் அவசரகாலப் படகு மூலம் வேறு சிலருடன் வெளியேற்றப்பட்டார்கள். ஆனாலும் அவர்களது தந்தை இறந்து விட்டார். அவரது உடலும் அடையாளம் காணப்படவில்லை.

தந்தை இறந்து விடவே இரண்டு பிள்ளைகளுடன் தனித்து அமெரிக்கா செல்ல விரும்பாமல் தாயார் இங்கிலாந்து திரும்ப முடிவு செய்து *ஏட்ரியாட்டிக்* என்ற கப்பலில் இங்கிலாந்து திரும்பினர்.

திருமண பந்தத்தில் இணையாமல் தனிமையில் வாழ்ந்து வந்த மில்வினா கடைசி காலத்தில் வறுமையில் வாடினார். இதையடுத்து இவர் தனது வீட்டு பொருட்களை ஏலத்துக்கு விட்டு வாழ்க்கை நடத்த வேண்டிய இக்கட்டான சூழ்நிலைக்கு தள்ளப்பட்டார்.

இதை கேள்விப்பட்ட டைட்டானிக் திரைப்பட நாயகன் டீ கேப்ரியோ, நாயகி கேட் வின்ஸ்லெட் மற்றும் இயக்குநர் ஜேம்ஸ் காம்ரூன் ஆகியோர் அவருக்கு ரூ. 17 லட்சம் உதவி செய்தனர். மேலும் அவர் வறுமை காரணமாக ஏலத்தில் விட்ட அவரது பொருட்கள் அனைத்தும் அவரிடமே மீண்டும் ஒப்படைக்கப்பட்டது.

## மறைவு
இந்நிலையில் 97 வயதான மில்வினா 2009 மே 31 இல் வயது முதிர்வு மற்றும் நிமோனியா காய்ச்சல் காரணமாக இங்கிலாந்து மருத்துவமனையில் இறந்தார்.

## மேற்கோள்கள்

## வெளி இணைப்புகள்
* Millvina Dean - Daily Telegraph obituary
* The Millvina Fund 
* Radio Interview with Millvina Dean ''Courtesy of KYKY-FM, St. Louis, Missouri, 1997.

பகுப்பு:1912 பிறப்புகள்
பகுப்பு:பிரித்தானியப் பெண்கள்
பகுப்பு:2009 இறப்புகள்
பகுப்பு:நிலவரைவியலாளர்கள்
சோம்நாத் சட்டர்ஜி

**சோம்நாத் சட்டர்ஜி** (பெங்காளி) (சூலை 25, 1929 -ஆகத்து 13, 2018) இந்திய அரசியல்வாதியும் இந்திய பொதுவுடமைக் கட்சி (மார்க்சியம்) கட்சியின் மூத்த தலைவர்களில் ஒருவரும் ஆவார். 14 ஆவது மக்களவையின் தலைவராக ஐந்தாண்டுகள் 2004 முதல் 2009 மே மாதம் வரை பொறுப்பு வகித்தவர். இவர் அந்த காலகட்டத்தில், அக்கட்சியிலிருந்து நீக்கப்பட்டார். 
## வாழ்க்கை
சோம்நாத் சட்டர்ஜியின் தந்தை நிர்மல் சந்திராவும் ஒரு அரசியல்வாதியாவார். சோம்நாத் சட்டர்ஜி 1929இல், அசாம் மாநிலம் தேஜ்பூரில் பிறந்தவர். இவர் பள்ளிக் கல்வி, கல்லூரி, பல்கலைக்கழகப் படிப்பு போன்றவற்றை கொல்கத்தாவில் முடித்தார். பிரிட்டனில் சட்டம் பயின்று வந்தார். அரசியலில் நுழைவதற்கு முன்னர், கொல்கத்தா உயர் நீதிமன்றத்தில் வழக்குரைஞராகப் பணிபுரிந்தார். 1968இல், மார்க்சிஸ்ட் கம்யூனிஸ்ட் கட்சியில் சேர்ந்த சோம்நாத் சாட்டர்ஜி,  அரசியலில் அனைத்துத் தரப்பினராலும் ஏற்றுக்கொள்ளப்பட்ட தலைவராக இருந்தார்.

இவர் மக்களவைக்கு 10 முறை தேர்ந்தெடுக்கப்பட்டார். 14 ஆவது மக்களவையின் தலைவராக அனைத்து கட்சிகளின் ஆதரவோடு தேர்ந்தெடுக்கப்பட்டார். 2009 சூலையில், ஐக்கிய முற்போக்குக் கூட்டணி அரசுக்கு அளித்துவந்த ஆதரவை இடதுசாரிக் கட்சிகள் விலக்கிக்கொண்டதைத் தொடர்ந்து, கட்சி கட்டளையிட்டும் மக்களவைத் தலைவர் பதவியிலிருந்து விலக மறுத்துவிட்டார். இதையடுத்து, மார்க்சிஸ்ட் கட்சியின் பொலிட் பீரோ அவரைக் கட்சியிலிருந்து வெளியேற்றியது.
## சுயசரிதை
*கீப்பிங் தி ஃபெயித்: மெமரீஸ் ஆஃப் எ பார்லிமெண் டேரியன்* என்ற பெயரில் அவர் தனை சுயசரிதையை எழுதியுள்ளார்.
## மேற்கோள்கள்

பகுப்பு:இந்திய அரசியல்வாதிகள்
பகுப்பு:1929 பிறப்புகள்
பகுப்பு:2018 இறப்புகள்
பகுப்பு:மக்களவைத் தலைவர்கள்
பகுப்பு:14வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
டி. டி. சக்கரவர்த்தி

**டி. டி. சக்கரவர்த்தி** தமிழ்நாட்டிலேயே கண்பார்வையற்ற முதலாவது நீதிபதி ஆவார். வேலூர் மாவட்டம் ஆற்காடு அருகே உள்ள திமிரி என்ற ஊரைச் சேர்ந்தவர் சக்கரவர்த்தி. இவர் தனது நான்காவது அகவையில் அம்மை நோய் காரணமாக தனது கண்பார்வையை இழந்தார். வழக்குரைஞர் பட்டம் பெற்ற இவர் துவக்கத்தில் மாவட்ட நீதிமன்றத்தில் (அறமன்றத்தில்) வழக்குரைஞராக பயிற்சி பெற்றார். 
 
பின்னர் சென்னை உயர் நீதிமன்றத்தில் பல ஆண்டுகள் பயிற்சி பெற்றார். தமிழக அரசின் மாவட்ட நீதிபதிப் (அறநடுவர்) பயிற்சிக்கு தேர்வு பெற்றார். 2008-ல் நடந்த தமிழக அரசின் தேர்வாணைய நீதிபதிகள் தேர்வுக்கான தேர்வில் 13-வது இடம் பெற்றார். தமிழ்நாடு மாவட்ட ஜூடிசியல் அகாடமியில் 2 மாதங்கள் பயிற்சி பெற்றார். வால்பாறை நீதிமன்றத்திலும் பயிற்சி நீதிபதியாக இருந்தார்.

ஜூன் 2009 இல் கோவை மாவட்ட 3-வது கூடுதல் முன்சீப் நீதிமன்றத்தில் சக்கரவர்த்தி நீதிபதியாக (அறநடுவராக) நியமிக்கப்பட்டார்.

## வெளி இணைப்புகள்
* தமிழ்நாட்டில் பார்வையற்ற முதல் நீதிபதி

பகுப்பு:தமிழ்நாட்டில் சட்டம்
பகுப்பு:தமிழ் நீதிபதிகள்
பகுப்பு:இந்திய நீதிபதிகள்
லான்சு ஆம்ஸ்டிராங்

**லான்சு ஆம்ஸ்டிராங்** (பிறப்பு: செப்டம்பர் 18, 1971), முன்னாள் அமெரிக்கத் தொழில்முறை மிதிவண்டி வீரர். இவர் "டூவ தே பிரான்சு" (*Tour de France*) என்ற உலகப்புகழ் பெற்ற மிதிவண்டி சாலைப் போட்டியை 1999 முதல் 2005 வரை தொடர்ந்து ஏழு முறை வென்றார், ஆனாலும் இவர் ஊக்க மருந்து உள்ள போதைப் பொறுட்களைப் பயன்படுத்தியதாலும் அப்பொருட்களை சக வீரர்களுக்கு அளித்து அவர்களை பயன்படுத்த தூண்டியதாலும், ஆகத்து 1998 முதல் இவர் வென்ற எல்லா பட்டங்களும் பரிக்கப்பட்டு, இவர் வாழ்நாள் முழுதும் மிதிவண்டி போட்டிகளில் பங்குபெற தடை விதிக்கப்பட்டது. இம்முடிவுக்கு இவர் மேல் முறையீடு செய்யவில்லை.

1996இல் இவருக்கு வந்த விறைப் புற்றுநோய் தீவிரமடைந்து மூளை, நுரையீரல் ஆகிய உறுப்புகளுக்கு பரவிற்று. மிதிவண்டி ஓட்டுதல் என்பதே சிரமம் என்ற நிலையிலிருந்த லான்சு, தீவிர கீமோ சிகிச்சை எடுத்துக்கொண்டு மெல்ல மெல்ல இயல்பு நிலைக்குத் திரும்பினார்.

## ஓய்வுக்குப் பிறகு மீண்டும்
மூன்று ஆண்டு ஓய்வுக்குப் பின் 2009 டூவ ட பிரான்சில் கலந்து கொண்ட லான்சு மூன்றாவது இடத்தைக் கைப்பற்றினார். ஆல்ப்சு மலை-ஏற்றங்களிலும் கால-ஓட்டங்களிலும் அவரால் சிறப்பாக சோபிக்க இயலாததும் அவரது அணியின் [அஸ்டானா] முன்னணி வீரரான ஆல்பர்ட்டோ காண்டடாரின் வெற்றிக்கு வழிவகுக்கும் வகையில் ஓட்டியதுமே இவர் மூன்றாம் இடத்திற்குத் தள்ளப்பட்டதற்கான காரணங்களாக கூறப்படுகிறன.

## பதவி பறிப்பு
அமெரிக்க போதை மருந்து தடுப்பு துறை இவர் போதை மருந்து உட்கொண்டதாலயே ஏழுமுறை டூவ ட பிரான்சின் வெற்றியாளராக முடிந்தது என நீதிமன்றத்தில் வழக்கு தொடுத்தது. இதை எதிர்த்து இவர் வாதாட மறுத்து விட்டதால் இவரின் ஏழு வெற்றிகளும் செல்லாது என அமெரிக்க போதை மருந்து தடுப்பு துறை அறிவித்துள்ளது. இவர் சைக்கிள் போட்டிகளில் பங்கெடுக்கவும் வாழ்நாள் தடை விதித்துள்ளது. பன்னாட்டு சைக்கிள் சம்மேளனம் இத்தடை தொடர்பாக எந்த முடிவையும் எடுக்கவில்லை. வழக்கு தொடுத்தாலும் இவர் தான் எப்போதும் போதை மருந்து உட்கொண்டதில்லை என்றும் வழக்கை எதிர்த்து வழக்காட தனக்கு இனிமேலும் சக்தியில்லை என்றும் கூறியுள்ளார்.

அக்டோபர் 22, 2012 அன்று  இந்த விளையாட்டை ஒழுங்குபடுத்தும் அமைப்பான மிதிவண்டி ஓட்டிகள் பன்னாட்டுச் சங்கம் (UCI) அமெரிக்க போதை மருந்து தடுப்பு துறையின் தீர்ப்பை ஏற்றுக்கொண்டு வாழ்நாள் தடையையும் முன்பு பெற்ற விருதுகளை பறித்ததையும் உறுதி செய்தது.

சனவரி 4, 2013 அன்று ஓப்ரா வின்ஃப்ரேயுடனான நேர்காணலில் இவர் போதை மருந்து உட்கொண்டதாலயே ஏழுமுறை டூர் தே பிரான்சின் வெற்றி அடைந்ததை முதன்முறை வெளிப்படையாக ஒப்புக்கொண்டார்.

## மேற்கோள்கள்


பகுப்பு:மிதிவண்டி வீரர்கள்
பகுப்பு:1971 பிறப்புகள்
பகுப்பு:அமெரிக்க விளையாட்டு வீரர்கள்
பகுப்பு:வாழும் மக்கள்
ஜம்மு காஷ்மீர் தேசிய மாநாட்டு கட்சி

**சம்மு காசுமீர் தேசிய மாநாட்டு கட்சி** (*Jammu & Kashmir National Conference*) என்பது இந்தியாவில் சம்மு காசுமீர் மாநிலத்திலுள்ள ஓர் அரசியல் கட்சியாகும். 1947இல் இந்திய விடுதலையின் பொழுது சேக் அப்துல்லா இக்கட்சிக்கு  தலைமையேற்றிருந்தார். அம்மாநிலத்தின் தேர்தல்களில் முக்கியத்துவம் கொண்ட கட்சியாக பல ஆண்டுகள் செயல்பட்டு வருகின்றது. சேக் முகம்மது அப்துல்லாவுக்கு பிறகு அவர் மகன் பரூக் அப்துல்லாவின் தலைமையிலும், பின்னர் பரூக் அப்துல்லாவின் மகன் உமர் அப்துல்லாவின் தலைமையிலும் இயங்கி வருகின்றது. 2014 சட்டமன்றத் தேர்தலில் இக்கட்சி 15 உறுப்பினர்களை பெற்றது.

## மேற்கோள்கள்

## வெளி இணைப்புகள்
*சம்மு காசுமீர் தேசிய மாநாட்டுக் கட்சி இணையத்தளம் 

பகுப்பு:இந்திய அரசியல் கட்சிகள்
பகுப்பு:1939இல் நிறுவப்பட்ட அரசியல் கட்சிகள்
இந்திய ஒன்றிய முஸ்லிம் லீக்

**இந்திய யூனியன் முஸ்லிம் லீக்** (*Indian Union Muslim League*) என்பது இந்தியாவின், முஸ்லிம் தேசியவாத அரசியல் கட்சியாகும். இக்கட்சி வடக்கு மற்றும் தெற்கு கேரளாவின் பகுதிகளில் செல்வாக்கு பெற்றுள்ள கட்சியாகும்.

இந்தியாவில் முஸ்லிம் மக்களுக்காக 1906-ல் நவாப் சலீம் முல்லாகான் "அகில இந்திய யூனியன் முஸ்லிம் லீக்"கை ஆரம்பித்தார். அவருக்கு பின்னர் முகமது அலி ஜின்னா, அதனை நடத்தி வந்தார். பாகிஸ்தான் பிரிவினைக்குப்பின், இதன் தலைவரானார் காயிதே மில்லத்.

## சுதந்திர இந்தியாவில்
இந்திய-பாகிஸ்தான் பிரிவினையின் போது அதிக எண்ணிக்கையில் முஸ்லிம்கள் பாகிஸ்தானுக்குப் போகாமல் இந்தியாவில் தங்கிவிட்டதால், அவர்களுக்காக கட்சி பெயரில் இருந்த "அகில" என்பதை நீக்கிவிட்டு, 1949இல் "இந்திய யூனியன் முஸ்லிம் லீக்" என்று மாற்றினார் காயிதே மில்லத். இதன் முதல் மாநாடு, சென்னையில் உள்ள ராஜாஜி ஹாலில் நடந்தது. பெரும்பாலும் இசுலாமியர்கள் பங்கு வகிக்கும் இந்திய அரசியல் கட்சியாகும். தமிழ்நாடு, கேரளம் ஆகிய மாநிலங்களில் அதிக முனைப்புடன் செயல்படுகிறது.

## தலைவர்கள்
காயிதே மில்லத்துக்கு பின்னர் இந்தியன் யூனியன் முஸ்லிம் லீக் அகில இந்தியத் தலைவராக இப்ராஹிம் சுலைமான் சேட், பனாத்வாலா, முன்னாள் மத்திய இரயில்வே துறை இணை அமைச்சர் ஈ. அகமது ஆகியோர் பணியாற்றினர். தற்போது கே. எம். காதர் மொகிதீன்  அகில இந்தியத் தலைவராக உள்ளார்.

தமிழகத்தில் அப்துல்சமது, கே. எம். காதர் மொகிதீன் ஆகியோர் தமிழக தலைவராக  பணியாற்றினர்.

## சென்னை மாநில சட்டமன்றத் தேர்தல்
1952 ஆம் ஆண்டு முதல் 1967 வரை சட்ட மன்ற உறுப்பினர்களாக இருந்தவர்கள்:

## தமிழ்நாடு சட்டமன்ற உறுப்பினர்கள்
1971 ஆம் ஆண்டு முதல் 2021 வரை சட்ட மன்ற உறுப்பினர்களாக இருந்தவர்கள்:

## நாடாளுமன்ற உறுப்பினர்கள் (மக்களவை)
1952 ஆம் ஆண்டு முதல் 2021 வரை நாடாளுமன்ற உறுப்பினர்களாக இருந்தவர்கள்:

## நாடாளுமன்ற உறுப்பினர்கள் (மாநிலங்களவை)

## கேரள சட்டமன்றத் தேர்தல், 2016
2016,கேரளா சட்டமன்றத் தேர்தலில், இக்கட்சி ஐக்கிய ஜனநாயக முன்னணியுடன் கூட்டணி அமைத்து 24 தொகுதிகளில் போட்டியிட்டது. இதில் 18 தொகுதிகளில் வெற்றி பெற்றது.

## தமிழ்நாடு சட்டமன்றத் தேர்தல், 2021
2021 சட்டமன்றத் தேர்தலில் திமுகவுடன் கூட்டணி அமைத்து மூன்று தொகுதிகளில் ஏணி சின்னத்தில் போட்டியிட 
உடன்பாடு ஒப்பந்தம் கையெழுத்தானது.

## ஆதாரம்
* 

## மேற்கோள்கள்

பகுப்பு:தமிழக அரசியல் கட்சிகள்
பகுப்பு:இந்திய அரசியல் கட்சிகள்
பகுப்பு:1948இல் நிறுவப்பட்ட அரசியல் கட்சிகள்
பகுப்பு:தமிழ் முசுலீம் அமைப்புகள்
பகுப்பு:தமிழக இஸ்லாமிய அமைப்புகள் மற்றும் கட்சிகள்
அசாம் கண பரிசத்

**அசோம் கண பரிசத்**- **அசாம் கண பரிஷத்** (Asom Gana Parishad-Assam Peoples Association-அசாம் மக்கள் கூட்டமைப்பு) இந்தியாவின் அசாம் மாநில அரசியல் கட்சியாகும். மார்ச், 1971-க்குப் பிறகு அசாம் மாநிலத்தில் குடியேறிய வங்காளதேச அகதிகளை வெளியேற்றுவது குறித்து அனைத்து அசாம் மாணவர் ஒன்றியம் பெரும் போராட்டங்கள் செய்தது. இதற்கு தீர்வு காண இராஜீவ் காந்தி தலைமையிலான இந்திய அரசும், அனைத்து அசாம் மாணவர் ஒன்றிய அமைப்பினரும் 15 ஆகஸ்டு 1985 அன்று புதுதில்லியில் அசாம் ஒப்பந்தம் செய்து கொள்ளப்பட்டது.

பின்னர் அனைத்து அசாம் மாணவர் ஒன்றியத்தால் 1985-இல் அசோம் கண பரிஷத் எனும் அரசியல் கட்சி நிறுவப்பட்டது.1985 அசாம் உடன்பாட்டுக்குப்பின் நடைபெற்ற தேர்தலில் பிரபுல்ல குமார் மகந்தா அசாம் மாநில இளவயது முதலமைச்சராக தேர்ந்தெடுக்கப்பட்டார். அசாம் கன பரிசத் கட்சி இரு முறை ஆடசி அமைத்தது 1985 முதல் 1989 மற்றும் 1996 முதல் 2001 வரை.

தற்போது இக்கட்சி வடகிழக்கு ஜனநாயகக் கூட்டணியில் உள்ளது.
## இதனையும் காண்க
* வடகிழக்கு ஜனநாயகக் கூட்டணி

## மேற்கோள்கள்

## வெளி இணைப்புகள்
* கட்சி இணையத்தளம் 

பகுப்பு:இந்திய அரசியல் கட்சிகள்
பகுப்பு:1985இல் நிறுவப்பட்ட அரசியல் கட்சிகள்
பகுப்பு:அசாம் அரசியல் கட்சிகள்
பிரபுல்ல குமார் மகந்தா

**பிரபுல்ல குமார் மகந்தா** (Prafulla Kumar Mahanta) (பிறப்பு 1952) அசாம் இயக்கித்தின் தலைவரும் முன்னாள் அசாம் மாநில முதலமைச்சராக இரு முறை பொறுப்பு வகித்தவரும், இந்தியாவின் தலைசிறந்த அரசியல் தலைவரும் ஆவார். தற்பொழுது அசாம் கன பரிசத்(மு) கட்சித்தலைவராக பொறுப்பு வகிக்கின்றார்.

அசாமில் இரு முறை முதலமைச்சராக , (1985-1990) மற்றும் (1996-2001), மேலும் நாட்டிலேயே இளவயதில் முதலமைச்சர் பொறுப்பேற்ற முதல் தலைவராவார். அசாம் மாணவர் அணியின் முன்னாள் தலைவராக 1979 முதல் 1985 வரையிலுள்ள காலத்தில் பொறுப்பிலிருந்தவர். ஆகஸ்டு 2005 இல் கட்சியில் ஏற்பட்ட குழப்பத்தினால் அசாம் கண பரிசத் கட்சியிலுருந்து நீக்கப்பட்டதினால் புதிய கட்சியாக அசாம் கண பரிசத் (முற்போக்கு) என்ற பெயரில் துவக்கப்பட்டு அதன் தலைவராக செப்டம்பர் 15, 2005 முதல்  இருக்கின்றார்.

பிரபுல்ல குமார் மகந்தா உள்துறை அமைச்சர் பொறுப்பில் இருந்த பொழுது உல்பா உறுப்பினர்கள் மற்றும் அவர்களின் குடும்பத்தினரை கொன்றதில் அசாம் அரசின் உள்துறை அமைச்சர் சம்பந்தப்பட்டிருப்பதாக சைக்கியா ஆணையம்  குற்றம்சாட்டியது. இந்நிகழ்வு 1998 முதல் 2001 வரையுள்ள இடைபட்ட காலத்தில் நிகழ்ந்த்தாகும். இந்த குற்றச்சாட்டு அவரின் அரசியல் வாழ்க்கையில் திருப்பத்தை ஏற்படுத்தியது.

## மேற்கோள்கள்


பகுப்பு:இந்திய அரசியல்வாதிகள்
பகுப்பு:1952 பிறப்புகள்
பகுப்பு:அசாம் முதலமைச்சர்கள்
பகுப்பு:1951 பிறப்புகள்
பகுப்பு:வாழும் மக்கள்
மந்தரை

**மந்தரை** மகாராணி கைகேயியின் பணிப்பெண்களில் ஒருத்தி. இவளை கூனி என்றும் அழைப்பார்கள். இவள் இராமன் மீது வெறுப்புற்றிந்தாள். இராமன் அரசனாவதை அவள் விரும்பவில்லை. கைகேயியின்  மகன் பரதன் அரசனாக வேண்டும் என்றே விரும்பினாள். அதனால், கைகேயியைத் தூண்டி விட்டு இராமன் அரசனாவதைத் தடுக்க எண்ணினாள். கைகேயியும் கூனியின் ஆலோசனைப்படி இராமன் பதினான்கு ஆண்டுகள் காட்டில் வாழவேண்டும் என்றும் தனது மகனான பரதன் அரசனாக வேண்டும் என்றும் தசரத மன்னனிடம் வரம் கேட்டுப் பெற்றாள்.

பகுப்பு:இராமாயணக் கதைமாந்தர்கள்

## மேற்கோள்கள்